Neuvoston asetus (ETY) N:o 986/73 annettu 9 päivänä huhtikuuta 1973 asetuksen N:o 724/67/ETY muuttamisesta auringonkukansiemeniä markkinointivuoden kahden viimeisen kuukauden aikana koskevien interventioedellytysten osalta



Virallinen lehti nro L 099 , 13/04/1973 s. 0004 - 0004

Suomenk. erityispainos Alue 3 Nide 5 s. 0134

Kreikank. erityispainos: Luku 03 Nide 9 s. 0137

Ruotsink. erityispainos Alue 3 Nide 5 s. 0134

Espanjank. erityispainos: Luku 03 Nide 7 s. 0009

Portugalink. erityispainos: Luku 03 Nide 7 s. 0009



NEUVOSTON ASETUS (ETY) N:o 986/73 annettu 9 päivänä huhtikuuta 1973 asetuksen N:o 724/67/ETY muuttamisesta auringonkukansiemeniä markkinointivuoden kahden viimeisen kuukauden aikana koskevien interventioedellytysten osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna liittymisasiakirjalla(2), ja erityisesti sen 26 artiklan 2 kohdan, ottaa huomioon komission ehdotuksen, sekä katsoo, että öljysiementen interventioedellytyksistä markkinointivuoden kahden viimeisen kuukauden aikana sekä interventioelinten ostamien siementen myyntiperiaatteista 17 päivänä lokakuuta 1967 annetussa neuvoston asetuksessa N:o 724/67/ETY(3) määritellään ajanjaksot, joiden aikana interventioelimet ostavat rapsin-, rypsin- ja auringonkukansiemenet kuluvan markkinointivuoden alussa voimassa olleilla interventiohinnoilla, ja öljysiementen tavoitehintojen ja perusinterventiohintojen vahvistamisesta markkinointivuodeksi 1967/1968 6 päivänä kesäkuuta 1967 annetussa neuvoston asetuksessa N:o 114/67/ETY(4), sellaisena kuin se on muutettuna asetuksella (ETY) N:o 1335/72(5), säädetään, että auringonkukansiementen markkinointivuosi alkaa vastedes 1 päivänä syyskuuta ja päättyy 31 päivänä elokuuta; ottaen huomioon, että auringonkukansiementen markkinointi vuoden alkamispäivää ja näiden siementen korjuun edustavia alkamispäiviä yhteisön tärkeimmillä tuotantoalueilla on siirretty eteenpäin, näille siemenille olisi säilytettävä markkinointivuoden viimeistä edellisen kuukauden aikana interventioedellytykset, jotka olivat voimassa edellisen kuukauden aikana, ON ANTANUT TÄMÄN ASETUKSEN: 1 artikla Korvataan asetuksen N:o 724/67/ETY 1 artikla seuraavasti: "Interventioelimet ostavat rapsin- ja rypsinsiemenet sekä auringonkukansiemenet: - markkinointivuoden viimeistä edellisen kuukauden aikana interventiohinnalla, joka oli voimassa edellisen kuukauden aikana, - markkinointivuoden viimeisen kuukauden aikana interventiohinnalla, joka oli voimassa kuluvan markkinointivuoden alussa." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 9 päivänä huhtikuuta 1973. Neuvoston puolesta Puheenjohtaja A. LAVENS (1) EYVL N:o 172, 30.9.1966, s. 3025/66 (2) EYVL N:o L 73, 27.3.1972, s. 14 (3) EYVL N:o 252, 19.10.1967, s. 10 (4) EYVL N:o 111, 10.6.1967, s. 2195/67 (5) EYVL N:o L 147, 29.6.1972, s. 6